Dinastiyang Deva (Saketa)

An Dinastiyang Deva kan Saketa, sarong dinastiya kan mga hade na namuno sa syudad kan  Ayodhya, Kosala, sa India poon kan ika-2 siglo BCE hasta ika-1 siglo BCE.Ayodhya Revisited by Kunal Kishore p.24 

 Historiyang Politikal 
Limang hade kan Deva an mahihiling sa saindang mga sensilyo: Mula-deva, Vayu-deva, Vishakha-deva, Patha-deva, and Dhana-deva. Asin sarong hade man pinatotoohan kan saron ika-1 siglo BCE Inskripsiyong Ayodhya kan saiyang aki na si Dhanadeva.

Pagkatapos kan pagkadaog kan Emperyong Maurya, an Saketa (modernong Ayodhya) masasabing napasairarom kan tagapagpadalagan na hali sa Shunga na si Pushyamitra. Saro sa mga interpretasyon kan mga inskripsiyon ni Dhanadeva nagsasabi na si Pushyamitra itinalaga bilang gobernador kan Saketa.  Huli igdi, masasabi na an mga Devas namuno bilang mga vassal kan Shunga. Igwa man ibang interpretasyon na nagsasabi na an mga Deva, namuno nin may soberanya asin kinonsiderar an saindang mga sadiri na lehitimong tagapagmana kan mga Shunga.

An Yuga Purana sinambit an Saketa bilang istaran kan gobernador, asin pinaliwanag ini na inatake kan mga pwersang Griyego, Mathuras asin Panchalas. An Patanjali's commentary sa Panini nagiistorya man kan Griyegong pagsakop sa Saketa. An Yuga Purana nagsasabi na an Saketa pinamunuan nin pitong makapangyarihan na hade pagkatpos na maghali an mga Griyego. An Vayu Purana asin an Brahmanda Purana nagsasbi na an pitong makapangyarihan na mha hade nagpadalagan sa kapitolyo kan Kosala. An mga hade na ini pareho kan mga hade sa Deva: Si Dhanadeva pinabisto bilang hade kan Kosalsa (Kosaladhipati) sa saiyang inskripsiyon.

An Dinastiyang Deva niribayan kan Dinastiyang Datta sa katapusan kan ika-1 siglo BCE, na niribayan man kan Dinastiyang Mitra kan ika-1 asin ika-2 siglo CE, na nagpadalagan man kan Mathura. Sinasabi na an mga Indo-Scythian Northern Satraps an nagribay sa mga lokal na mga hade, hanggang sa pag-abot kan Emperyong Kushan.

 Mga Hade 
Base sa identipikasyon ni Mitradeva bilang hade kan Deva, si Hans T. Bakker, nagtao nin lista kan mga hade kan Deva:

 Muladeva (vassal ni Pushyamitra sa Saketa)
 Mitradeva (contemporaryo kan Vasumitra)
 Vayu-deva
 Patha-deva
 Phalgudeva
 Dhanadeva
 Vishakhadeva

 Toltolan 

 Bibliograpiya 









Kategorya:Mga dinastiya sa historiya kan Indiya
Kategorya:Mga dinastiya
Kategorya:Historiya kan Uttar Pradesh